# data[].attributes.body
https://www.voiceofsandiego.org/

# data[].attributes.body
Online-mediet Voice of San Diego blev stiftet i 2005, med et mål om at ‘afsløre tingene som de er og udstille fakta, som magtfulde mennesker ikke vil have frem i lyset.’

Under sloganet ‘Unveiling the unseen’ prioriterer Voice of San Diego undersøgende journalistik, der beskæftiger sig med samfund, politik og sociale forhold. I den forbindelse er brugerinddragelse en udtalt del af mediets værdigrundlag.

Flere gange om året inviterer de til events, hvor der diskuteres alt fra mediets egen journalistik til lokale valg. Her inviterer Voice of San Diego sine medlemmer med bag scenen til podcastoptagelser og samtaler med reportere, og forklarer historiernes problemstillinger.

Journalistisk benytter Voice of San Diego sig meget af analyser - med dét mål at oplyse borgere og engagere dem i debatten.

Med afsæt i nonprofit-modellen, der blandt andet baserer sig på bruger-donationer, forsøger mediet at fastholde sine medlemmer gennem løbende brugeroplysning og ekstratilbud, som skaber journalistisk merværdi; såsom ‘member reports’ og ‘impact reports’. Generelt opererer man meget med kontekstuel information - som opsummerende afsnit, der eksempelvis fortæller baggrunden for den vinkel, en politisk artikel anlægger.

Voice of San Diego har også bevæget sig ind på podcast-markedet. De har en ugentlig podcast om deres egen journalistik, en om uddannelse og en om valg - og så tilbyder de at hjælpe folk med at producere deres egen podcast. Her kan enhver betale sig fra at få hjælp med de praktiske og tekniske ting, der skal til når man laver en podcast. Det kan også være med til at skabe interesse for Voice of San Diegos egne podcasts.

# data[].attributes.headline
Explainer videoer til YouTube og Instagram

# data[].attributes.subject
Explainer videoer til YouTube og Instagram

# data[].attributes.body
Voice of San Diego producerer også indhold til sociale platforme, hvor de forklarer komplekse problemstillinger.

# data[].attributes.body
Fra Voice of San Diegos facebookside - et overblik over kommende og tidligere events - https://www.facebook.com/pg/voiceofsandiego/events/?ref=page_internal

# data[].attributes.body
Kvaliteter:

Troværdigheden nyder godt af Voice of San Diegos gennemsigtighed - de er non-profit, fortæller om deres journalistiske metoder, og indrømmer at de ikke kan være helt objektive. For nogle brugere vil det måske ligefrem bidrage til mediets troværdighed, at de ikke slår sig op på objektivitet - men kun tilstræbt objektivitet i nogen grad. Troværdighed er dog vigtig i det amerikanske medielandskab, hvor man ser store private medier som Fox News skubbe deres egen agenda. Det kan lokke brugere til, der er trætte af traditionelle medier.

Til gengæld kan det - ud fra klassiske journalistiske kriterier - også være en bagside, at journalistikken er så holdningspræget, som det er tilfældet, når den beskæftiger sig så ensidigt med politik og samfund. Det kommer til udtryk, når de opfordrer deres journalister til selv at være eksperter på sager uden at have de underbyggende citater fra kilder.

Åbenhed og brugerinddragelse kan også få brugerne til at tage ejerskab over mediets produktioner - forstår man processen, der laves historier ud fra, og man bliver inviteret med ind i ‘maskinrummet’, så føler man sig også i højere grad som en del af et fællesskab.

Voice of San Diego er aktive på flere sociale medier og har i sommers etableret en lukket Facebook-gruppe for sine brugere - i skrivende stund med cirka 400 medlemmer. Tanken er, at gruppen skal fungere som et diskussionsforum, hvor brugerne kan komme med inputs.

Svagheder:

Voice of San Diegos forretningsmodel kan være en udfordring - med tanke på, at mediets økonomi er bygget op omkring private bidrag, medlemsbetaling og sponsorer. Sidstnævnte kan også betyde, at de kan få skudt i skoene alligevel at være partiske i nogen sammenhænge. Sponsorerne er dog offentlige og oplyst ved navn og størrelsen af sponsoratet.

Derudover har Voice of San Diego en række politiske målsætninger i sit værdigrundlag, som må siges at gøre mediet biased på områderne. Målsætningerne tæller blandt andet: ‘High quality education for all children’, ‘quality housing that is affordable to all residents’, ‘world class infrastructure that supports free enterprise and job creation’ og ‘a robust and inclusive arts and culture scene’.

# data[].attributes.body
Voice of San Diego er et medie med klare politiske ambitioner for samfundet.
https://www.voiceofsandiego.org/about-us/what-we-stand-for/

# data[].attributes.body
Journalisterne opfordres til selv at fortælle, hvad de ved - fremfor at underbygge det med ekspertkilder. Og inviterer ligeledes til, at læsere kan udfordre journalisterne på eventuel bias.

Det er nævnt i en del af mediets længere retningslinjer til journalisterne.
https://www.voiceofsandiego.org/about-us/reporter-guidelines/

# data[].attributes.body
Voice of San Diego lykkes med at være gennemgående kritiske, undersøgende og transparente i deres journalistik. Det kan også mærkes på brugerne - der er en lang liste med forskellige medlemmer og sponsorer, der tilsyneladende har købt sig ind på mediets visioner.

Vurderet ud fra trafikken på mediets hjemmeside og profiler på sociale medier er brugerinvolveringen ikke ligeså fremtrædende, som avisen slår sig op. Der er eksempelvis mulighed for at kommentere på artiklerne, men det bliver nærmest ikke brugt.

I en politisk kontekst, hvor flere borgere end tidligere efterspørger gennemsigtighed og kritisk, dybdegående journalistik, lever Voice of San Diego overordnet set op til ambitionen om at lave uvildige produktioner, der flytter noget i samfundet.